钦定古今图书集成/明伦汇编/氏族典/第018卷 > 《古今万姓统谱序》王世贞
## 钦定古今图书集成/明伦汇编/氏族典/第018卷 > 《古今万姓统谱序》王世贞

先王因生而赠姓，胙土命氏。然则姓也者其统乎？氏
也者贵而始为别乎？乃杨用修之《释书》，则引黄东发
论，以为“五帝之世，民无姓，贵而为官者始有姓，百姓
之平章，所以别于𥟖民之于变也。而说者又谓姓从
生、从女，姓者，女之适而别者也，故曰姚、曰妫、曰姒、曰
姬、曰嬴、曰”曰“姞，其左皆女也。”自命氏之说行，而周
之王族与诸侯之公族、卿大夫之别子，往往自为姓。
而隋、唐以先贤智者亦往往轻用其见而叛其源。有
义而改者，有音而改者，有字而改者，有合音与字而
改者，有慕古而改者，有虞难而改者，有因一事而改
者。夫其率然而为改也，即再易世，非搢绅先生何知
源其人之相戕贼也，相为禽乱也，亦孰从而遏之甚
矣！今之析於姓也，别姓为婚，别源为宗，别祖为族。夫
刘之望最伙，为二十五；王次之，为二十一；张又次之，
为二十四；李又次之，为十一。然而不以异望而婚也。
其不相婚，固也；然而彭城不谱弘农，琅琊不谱太原，
清河不谱南阳，赵郡不谱陇西，各以其望而宗也。宗
也而小，远非谱通，其始不族也。族则近而别，婚则远
而严，甚矣。今之析於姓也，虽先王何加焉。盖自唐宋
而来，其谱姓毋虑数十家，而吴兴凌大夫始合而为
一，其源别郡望，条著胪列，而诸能以姓显者咸附焉。
凌大夫之言曰：“我非以眩靡也，将使夫探源者，油然
而毋胥戕贼也，介然而毋致为禽”乱也，于世道将小
补哉。虽然，执是以稽古今之能显者，谓之姓史可也。
凌大夫名迪知，壮而解郡绂归著书成一家言。兹亦
其卓然者。